Vēgas
Vēgas, agrāk arī Vēga, ir ciems Kuldīgas novada Padures pagastā. Izvietojies pagasta vidusdaļā uz rietumiem no Umuļpurva 7 km no pagasta centra Deksnes, 12,5 km no novada centra Kuldīgas un 165 km no Rīgas. Apdzīvotā vieta izveidojusies ap bijušās Vēgu muižas (Fehgen) centru. Vēgu muižas apbūve (kungu māja, saimniecības ēka, kūts) ir vietējas nozīmes kultūrvēstures pieminekļi.